text: Kanonslag og krysantemumbomber: Ulovligt fyrværkeri er nemt at få fat i
  15 december 2014 kl. 13.26
  Det er let at få fat i ulovligt fyrværkeri på erhvervsuddannelserne. Det erfarer TV MIDTVEST, efter de opsøgte unge på fire erhvervsuddannelser for at finde ud af, hvor let man kan få fat i ulovligt fyrværkeri.
  Mandag kunne det første lovlige fyrværkeri langes over disken, men igennem hele december har det været muligt at få fat i ulovligt krudt. Det erfarer TV MIDTVEST.
  På erhvervsuddannelser i Herning, Holstebro, Skjern og Viborg gik TV MIDTVEST ind på parkeringspladsen og spurgte tilfældige, om de kunne hjælpe os med at få fat i ulovligt fyrværkeri.
  På alle fire skoler var tv-stationen på under 15 minutter enten i kontakt med folk, der kunne skaffe fyrværkeri, eller nogen der kendte nogen, der kunne hjælpe.
  Reporteren fik både tilbudt kanonslag og krysantemumbomber i flere forskellige størrelser.
  Sidste nytår var ulovligt fyrværkeri, ifølge TV MIDT/VEST skyld 37 skader. Det svarer til ca. 25% af de samlede skader.
  